**Všeobecne záväzné nariadenie o podmienkach umiestňovania volebných plagátov v obci Turecká**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obec Turecká v rámci preneseného výkonu štátnej správy na základe článku 71 ods. 2 Ústavy Slovenskej republiky, § 6 ods. 2 zákona č. 369 / 1990 Zb. o obecnom zriadení a podľa § 16 zákona č. 181 / 2014 Z. z. vydáva všeobecne záväzné nariadenie (ďalej len „VZN“):

**Všeobecne záväzné nariadenie**

**č. 1 /2023**

### ***o podmienkach umiestňovania volebných plagátov v obci Turecká***

**Článok 1**

**Účel všeobecne záväzného nariadenia**

1. Obec Turecká (v ďalšom texte iba „obec“) týmto všeobecne záväzným nariadením vyhradzuje miesta a ustanovuje podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby prezidenta Slovenskej republiky, voľby do orgánov samosprávnych krajov a voľby do orgánov samosprávy obcí.

**Článok 2**

**Umiestňovanie volebných plagátov**

1. Na umiestnenie volebných plagátov sú vyhradené tieto miesta:
2. tabuľa pred obecným úradom pri autobusovej zastávke (centrum),
3. Plochy na vylepovanie reklamných plagátov budú rozdelené medzi jednotlivé kandidujúce subjekty (politické strany, politické hnutia, koalície politických strán a politických hnutí, ...) v súlade so zásadou rovnosti, a to po zaregistrovaní kandidujúcich subjektov.
4. Volebné plagáty môže kandidujúci subjekt umiestňovať len na plochu, ktorá mu bola pridelená Umiestňovanie plagátov si zabezpečuje kandidujúci subjekt na vlastné náklady Pridelená plocha sa poskytuje kandidujúcim subjektom bezplatne.
5. Ak kandidujúci subjekt nevyužije svoje právo na umiestnenie volebných plagátov na pridelenej ploche, táto mu napriek tomu ostáva pridelená až do konca volebnej kampane a nepodlieha prerozdeleniu medzi ostatné kandidujúce subjekty.

**Článok 3**

**Spoločné a záverečné ustanovenia**

(1) Toto všeobecne záväzné nariadenie bolo schválené Obecným zastupiteľstvom obce Turecká dňa 12.12.2023 uznesením č. 79/2023.

(2) Toto všeobecne záväzné nariadenie nadobúda účinnosť dňa 1. januára 2024 .

V Tureckej dňa 12.12.2023

Ivan Janovec, v. r.

starosta

Vyvesené dňa: 13. 12. 2023

Zvesené dňa: